Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Číslo: Pv 455/15/3304	Nové Mesto nad Váhom, 14.09.2015 
EEČ : 2-24-26-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Nové Mesto nad Váhom 

Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného  
XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

ako otec XXXXX, XXXXX a  XXXXX , XXXXX si v Čachticiach a inde neplnil svoju vyživovaciu povinnosť vyplývajúcu mu z ustanovenia § 62 Zákona o rodine a z  rozsudku Okresného súdu v Novom Meste nad Váhom sp. zn. XXXXX  zo dňa XXXXX, ktorým mu bola určená vyživovacia povinnosť  v sume 40 Eur mesačne na každé  dieťa  k rukám matky XXXXX XXXXX bytom XXXXX, prechodne XXXXX, XXXXX,  túto si  riadne neplnil od 1.12.2014 do 31.5.2015  s výnimkou  sumy 104 Eur, pričom od 23.1.2015 do 16.3.2015 bol zamestnaný v spoločnosti RESULT GROUP s.r.o. Hlohovec v čase od 12.7.2014 do 4.5.2015 bol evidovaný v evidencii nezamestnaných , od 4.5.2015 je zamestnancom Nissens Slovakia s.r.o., hoci rozsudkom Okresného súdu Nové Mesto nad Váhom č.k. 2T/164/2012 zo dňa 31.10.2012, právoplatným dňa 28.3.2013 bol odsúdený pre prečin zanedbania povinnej výživy podľa § 207 ods. 2,3 písm. c/ Trestného zákona, z ktorého bol dňa 11.7.2014 podmienečne prepustený, čím spôsobil dlh na výživnom v sume 296 Eur k rukám matky Evy Herákovej,   

lebo zanikla trestnosť činu  
 
Odôvodnenie:
Vyšetrovateľ Okresného riaditeľstva  PZ v Novom Meste nad Váhom Odbor kriminálnej polície Nové Mesto nad Váhom uznesením sp. zn. ORP-XXXXX zo dňa 19.6.2015 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1,3 písm. b, c/ Trestného zákona s poukazom na § 138 písm. b/ Trestného zákona.      

	Uznesením  sp.zn. ORP-XXXXX zo dňa 31.8..2015 vyšetrovateľ
 PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1,3 písm. c/  Trestného zákona na skutkovom základe uvedenom vo výrokovej časti uznesenia. 

	Obvinený XXXXX uviedol, že si je vedomý svojej vyživovacej povinnosti. V priebehu mesiaca august 2015 svojej bývalej manželke na ruku vyplatil sumu 300 Eur, o čom spolu spísali čestné prehlásenie. Teda nemá žiaden dlh na výživnom V súčasnej dobe si vyživovaciu povinnosť plní. Od 5.5.2015 je zamestnaný v spoločnosti XXXXX XXXXX . 

  Svedkyňa  a poškodená XXXXX uviedla,  že bývalý manžel XXXXX si neplnil vyživovaciu povinnosť na deti XXXXX V súčasnej dobe už jej nedlhuje na výživnom za mesiace XXXXX žiadne výživné, nakoľko jej priebežne platil výživné po čiastkach. V mesiaci august 2015 jej doplatil sumu XXXXX. Bežné výživné v sume 80 Eur na obe deti mu zráža exekútorka z výplaty. Počas dlžného obdobia deti netrpeli núdzou. 

	Z listinných dôkazov je potrebné poukázať na fotokópie poštových poukážok,   rozsudok Okresného súdu  Nové Mesto nad Váhom č. k. XXXXXo dňa 21.7.2011, trestný rozkaz Okresného súdu Nové Mesto nad Váhom č.k. XXXXX-XXXXX zo dňa XXXXX, trestný rozkaz Okresného súdu Nové Mesto nad Váhom č.k.XXXXXo dňa XXXXX  potvrdenia o návšteve školy,  správy Úradu práce sociálnych vecí a rodiny Nové Mesto nad Váhom , správy Sociálnej poisťovne pobočka XXXXX. 

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 207 odsek 3 písm. c/ Trestného zákona sa páchateľ potrestá , ak spácha čin uvedený v odseku 1 alebo 2 hoci bol v predchádzajúcich dvadsiatich štyroch mesiacov za taký čin odsúdený alebo z výkonu trestu odňatia slobody uloženého za taký čin prepustený. 

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený  XXXXX si neplnil  vyživovaciu povinnosť na deti XXXXX od XXXXX vyplývajúcu mu z rozsudku Okresného súdu Nové Mesto nad Váhom  č. k. XXXXX zo dňa 21.7.2011, ktorým mu bola určená vyživovacia povinnosť na  XXXXX  a XXXXX v sume po 40 Eur na každého mesačne   k rukám matky Evy Herákovej, čím spôsobil dlh na výživnom  v sume 296 Eur .  Následne však  obvinený XXXXX v plnej výške dlžné výživné  uhradil. Túto skutočnosť potvrdila aj svedkyňa   a poškodená XXXXX. 

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnené osoby trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresná prokuratúra do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Gabriela Mezovská 
	 prokurátorka